由於《萬世流芳》嘅大轟動，李香蘭從中國民衆度得到人氣，由上海歸鄉到北京嘅雙親度，喺北京飯店開記者會見。當初，佢係諗住喺記者會見度公開佢自己係日本人嘅事，但佢阿爸嘅熟人做李香蘭記者招待會長，同佢傾過後勸話：「而今呢種艱難時候，你係日本人嘅事講咗出來，一般民衆會失望㗎。呢件事咪做啊。」（今この苦しい時に、あなたが日本人であることを告白したら、一般民衆が落胆してしまう。それだけはやめてくれ）就噉身份冇公開得成。呢場記者會見就來完時，一個後生嘅中國新聞記者出來質問佢：「李香蘭小姐，你出演咗《白蘭之歌》同《支那之夜》等一連串嘅日本電影，你嘅真意係爲咩呢？嗰啲電影唔係理解中國，相反係侮辱緊中國。既然係噉，點解要出演嗰啲噉嘅日本電影呢？你係中國人喎。點解要捨棄身爲中國人嘅驕傲？」對此佢答話：「嗰個係我20歲前後自己犯嘅過錯。而今我好後悔。後悔出現喺嗰啲電影。今後，我決定再都唔做噉嘅事。原諒我啦。」然後記者會見會場內響起好大嘅沸騰嘅拍手聲。